Vážení priatelia,

dovoľujeme si Vám týmto dať do pozornosti, že doba, kedy môže každý občan tejto krajiny darovať vybranej organizácii 2% svojej dane je tu.

**Týmto Vás chceme zdvorilo požiadať, aby ste svoje 2% darovali práve nášmu športovému oddielu TJ Sokol Ilava – oddiel Karate.**

 História nášho oddielu siaha do r. 1977 a odvtedy slúži cvičencom nielen z Ilavy ale aj širokého okolia. Dnes má náš oddiel viac ako 80 členov, z čoho väčšinu tvoria deti a mládež. Okrem pravidelných tréningov a účasti na rôznych domácich aj zahraničných súťažiach, každoročne organizujeme skúšky technickej vyspelosti, letné športovo-táborové sústredenie, oslavy MDD a Mikuláša a odborné semináre s japonským majstrom Takejim Ogawom (10.dan) s medzinárodnou účasťou. Naši cvičenci sa pravidelne zúčastňujú rôznych súťaží, z ktorých pravidelne prinášajú medailové ocenenia. Vychovali sme už množstvo majstrov Slovenska, Európy ba dokonca aj svetových šampiónov. Nemusíme hovoriť o tom, že všetky tieto aktivity sú finančne náročné a každé euro nám pomôže.

 Budeme preto vďační, ak aj Vy svojimi 2% daní podporíte chod nášho oddielu. Prispejete tak na šport a harmonický rozvoj detí a mládeže v našom regióne.

## Popis krokov pre venovanie 2% z dane

**Ak ste zamestnaní:**

1. Požiadajte svojho zamestnávateľa o vykonanie ročného zúčtovania preddavkov na daň z príjmov a o vystavenie **potvrdenia o zaplatení dane**
2. Vyplňte **vyhlásenie o poukázaní 2 % dane** (tlačivo s údajmi o príjemcovi v prílohe). Uveďte vaše meno, rodné číslo, bydlisko a sumu zodpovedajúcu 2% zaplatenej dane.
3. Najneskôr **do 30. apríla 2023** pošlite/doručte formuláre daňovému úradu v mieste vášho bydliska.

**Ak ste fyzická, alebo právnická osoba, alebo daňovník, ktorý si daňové priznanie podáva sám:**

1. V daňovom priznaní vyplňte príslušné kolonky o výške a subjekte, ktorému chcete venovať 2% svojej dane (údaje na vyplnenie prijímateľa nájdete v prílohe).
2. Najneskôr **do 31. marca 2023** pošlite/doručte formuláre príslušnému daň. úradu.

![C:\Users\Alenka\AppData\Local\Packages\microsoft.windowscommunicationsapps_8wekyb3d8bbwe\LocalState\Files\S0\37\Attachments\PHOTO-2022-08-19-18-31-56[2761].jpg]()